Bilag 1

|  |  |  |
| --- | --- | --- |
| **Formelle krav til alle kontrakter** | | |
| **Krav** | *Forhold der vil føre til godkendelse* | *Forhold der fører til afvisning* |
| **Navn på modtageren af** **ydelsen** | - Virksomhedsnavnet er omfattet af § 2 i Bekendtgørelse 515 af 23. maj 2017. - Ved flere virksomheder fremgår samtlige virksomheds navne. | Formelle mangler og fejl. |
| **Navn på it-sikkerhedstjenesten** | - Entydigt navn  - Beskrivelse af evt. koncern- eller ejerskabsmæssig sammenhæng med en ydelsesmodtager. | Formelle mangler og fejl. |
| **Tidsangivelse for kontraktens virkning** | **-** startdato for kontrakten.  - Udløb af kontrakten – enten dato eller opsigelsesvarsel. | Kontrakten træder i kraft før 8 uger efter kontrakten sendes til Energistyrelsen for godkendelse. |
|  |  |  |
| **Krav til proaktive ydelser** | | |
| **Krav** | *Forhold der vil føre til godkendelse* | *Forhold der fører til afvisning* |
| **Oplysningerne skal være relevante for virksomheden** | - Beskrivelse af hvilket hardware, software og metoder som oplysningerne vil omhandle.  - Relevante for virksomhedens forsyningskritiske it-systemer, eller er relevante for it-systemer i virksomheden, der er forsyningskritiske for andre virksomheder i sektorerne. | - Manglende beskrivelse af oplysninger  - Ingen oplysningerne er relevante for de forsyningskritiske it-systemer i virksomheden.  - såfremt virksomhedens it-systemer er forsyningskritiske for andre virksomheder i sektoren, skal dette fremgå. |
| **Oplysningerne skal være tilpasses virksomhedens vidensniveau** | - Beskrivelse af det vidensniveau, der skal til for at modtage oplysningerne.  - Det påkrævede vidensniveauet skal være sammenhængende med virksomhedens egne krav til vagtstruktur. | - Manglende beskrivelse af forventet vidensniveau ved virksomheden.  - Manglende sammenhæng mellem forventningen og reel vagtstruktur. |
| **Rettidig levering af oplysninger** | - Beskrivelse af hvor hurtigt oplysninger leveres af it-sikkerhedstjenesten; fra erkendelse til formidling.  - Aftale om hvor ofte denne kommunikationskanal efterprøves, hvis der ikke har været reel varselskommunikation. | - Manglende beskrivelse af den hastighed hvormed oplysninger formidles.  - Uacceptabel forsinkelse i frohold til virksomhedens risiko- og sårbarhedsvurdering eller placering i forsyningskæden.  - ingen aftale om efterprøvning af kommunikationskanal minimum årligt. |
| **Aftale om mulighed for videreformidling internt i sektoren** | - Aftale om at oplysninger der af virksomheden selv, tilsyns-myndigheden eller Energinet.dk skønnes at have betydning for forsyningen af el- eller naturgas, kan formidlers videre internt i sektoren uden vederlag. | - Manglende aftale om eller begrænsninger af videreformidling af oplysninger, der skønnes at medføre fare for forsyningen af el- eller naturgas. |
|  |  |  |
| **Krav til reaktive ydelser (kategori 1 og 2 virksomheder)** | | |
| **Krav** | *Forhold der vil føre til godkendelse* | *Forhold der fører til afvisning* |
| **Klar ansvarsfordeling mellem virksomheden og it-sikkerhedstjenesten** | En beskrivelse af hvilket ansvar hhv. it-sikkerhedstjenesten og virksomheden har under håndtering af en akut it-sikkerhedshændelse. Ved forskellig ansvarsfordeling i forskellige hændelsestyper beskrives disse. | Manglende beskrivelse af ansvarsforhold.  Manglende beskrivelse af it-sikkerhedstjenestens ressourcer til at varetage en akut hændelse. |
| **Præcisering af ydelsen** | Beskrivelse af hvilke forhold der medfører aktivering, herunder beskrivelse af formålet med ydelsen.  En beskrivelse af ydelsens indhold (f.x.et team af Y specialister med X ressourcer). | Manglende eller uklar beskrivelse af hvilke forhold, der medfører aktivering.  Ingen beskrivelse af ydelsens indhold. |
| **Procedure for alarmering** | En klar procedure for aktivering af ydelsen, herunder:   * Tid fra alarmering til fysisk fremmøde. * Tid fra alarmering til on-line bistand. * Tid fra alarmering til vejledning. * Aftale om jævnlige alarmeringsøvelser, der som minimum tester kommunikationsvejene. | Uklar eller manglende procedure for alarmering.  Manglende mulighed for online bistand og vejledning inden for 4 timer, med mindre andet kan godtgøres af virksomhedens egen risiko- og sårbarhedsundersøgelse.  Manglende mulighed for fysisk fremmøde, inden for en tidsperiode, der er meningsfuld i forhold til virksomhedens egen risiko- og sårbarhedsundersøgelse.  Alarmeringsøvelser med et interval på mere end 3 år. |
| **Aftale om it-sikkerhedstjenestens ydelser i tilfælde af it-sikkerhedshændelser ved flere kunder.** | Klar beskrivelse af hvordan it-sikkerhedstjenesten vil tilsikre at kunne levere den aftale ydelse, ved samtidigt nedbrud ved flere kunder. | Manglende beskrivelse heraf.  En beskrivelse der indeholder uacceptable forringelser af ydelsen i forhold til virksomhedens egen risiko- og sårbarhedsundersøgelse. |
| **Procedure for adgang til virksomhedens it-systemer** | En procedure for hvordan virksomheden stiller forsyningskritiske it-systemer til rådighed for it-sikkerhedstjenesten. Herunder aftale om på hvilke vilkår denne adgang finder sted. | Manglende procedure herfor eller manglende afgrænsning af denne adgang, herunder de vilkår der afstedkommer adgang og de vilkår it-sikkerhedstjenesten skal agere under ved adgang. |
| **Kompetencer og kvalifikationer af it-sikkerhedstjenesten** | Virksomhedens forsyningskritiske it-systemer samt beskyttelsen og risikovurdering heraf skal være sammenhængende med de ydelser it-sikkerhedstjenesten stiller til rådighed. Dvs. det skal fremgår af kontrakten, hvilke faglige kvalifikationer eller kompetencer ved it-sikkerhedstjenesten, der findes relevant for den pågældende virksomhed. | Manglende beskrivelse af it-sikkerhedstjenestens kvalifikationer og kompetencer.  Ingen sammenhæng mellem it-sikkerhedstjenestens kompetencer og virksomhedens behov på baggrund af karakteren af virksomhedens forsyningskritiske it-systemer, virksomhedens placering i forsyningskæden eller virksomhedens egen risiko- og sårbarhedsvurdering. |